Kapselen er utformet som en kopi av lyktehusdelen på Kavringen fyr. Materialet er titan grad 2 som er produsert i Italia. Dette materialet mener man har evne til å motstå 1000 års korrosjon og nedbrytning. Tykkelsen på titanplatene er 10 mm, og de er kappet ved bruk av vann hos firmaet Jondal Stål AS i Bergen. Sveisingen av platedelene er utført av Teknologisk institutt i Oslo ved bruk av argon dekkgass for å forhindre oksidasjon. Atmosfæren inne i kapselen er argon 4.6-gass. Kapselen veier ca. 150 kilo.